Wilhelm Bousset

Johann Franz Wilhelm Bousset (* 3. september 1865, Lübeck, Nemecký spolok† 8. marec 1920, Gießen, Nemecká ríša) bol nemecký protestantský teológ.

 Rodina 
 otec: Johann Hermann Bousset (18281901), protestantský farár v lübeckej farnosti St. Lorenz (18611898). Jeho teta, Therese Bousset (18111895), bola majiteľkou dievčenského internátu v Lübecku, v ktorom, mimochodom, istý čas žila aj mama Thomasa Manna Julia da Silva-Bruhns (18511923). Je zvečnená v románe Thomasa Manna Buddenbrookovci ako postava Sesemi Weichbroth.

 matka: Auguste Hartwig (18371897), pochádzala z lübeckej obchodníckej rodiny, jej predkovia založili firmu Steltzner und Schmalz; ⚭ 1861

 súrodenci: Hermann Bousset (18711953), spisovateľ a vydavateľ; Elisabeth Bousset (18671942), Theodor Bousset (18691915)

 manželka: Marie Vermehren (18671944), pochádzala z Lübecku; ⚭ 1897

 Životopis 
Wilhelm Bousset sa narodil 3. septembra 1865 v starej hugenotskej rodine v severonemeckom meste Lübeck.

Navštevoval lübecké gymnázium Katharineum, maturitnú skúšku tu úspešne zložil v roku 1884. Následne študoval protestantskú teológiu na univerzitách v Erlangene, Lipsku (pod vedením Adolfa Harnacka) a Göttingene. V Erlangene sa stal členom kresťanského študentského spolku Uttenruthia, kde sa zoznámil s Ernstom Troeltschom (18651923), s ktorým ho potom spájalo celoživotné priateľstvo. Počas štúdia v Göttingene bol členom študentského spolku Burschenschaft Germania.

V roku 1890 sa Bousset habilitoval na univerzite v Göttingene a začal pôsobiť ako súkromný docent novozákonnej teológie. V roku 1896 bol vymenovaný za mimoriadneho profesora. V roku 1915 sa stal členom Göttingenskej akadémie vied.

V roku 1916 sa stal riadnym profesorom teológie na univerzite v Gießene, kde vyučoval až do svojej smrti v roku 1920.

Bousset patril k predstaviteľom Nábožensko-dejinnej školy. Bol uznávaným odborníkom na obdobie tzv. „neskorého židovstva“ (cca 150 pred Kr.135 po Kr.), osobitne sa venoval jeho vplyvu na formujúce sa kresťanstvo. Okrem toho sa mu v ranom kresťanstve podarilo identifikovať aj helenistické a orientálne vplyvy.

V rokoch 1897 až 1917 bol spolu s Wilhelmom Heitmüllerom (18691926) vydavateľom odborného teologického časopisu Theologischen Rundschau. V spolupráci s Hermannom Gunkelom (18621932) vydával od roku 1903 knižnú edíciu Forschungen zur Religion und Literatur des Alten und Neuen Testaments [Štúdie k náboženstvu a literatúre Starého a Nového zákona].

Bousset bol členom vedenia hannoverskej krajinskej protestantskej cirkvi. Aktívne sa zasadzoval za zlepšenie postavenia žien v cirkvi, čo sa, samozrejme, nezaobišlo bez množstva rozhorčených reakcií z konzervatívnejších kruhov. Konkrétne sa usiloval o to, aby ženy mohli študovať teológiu a následne byť ordinované za farárky.

Wilhelm Bousset, vidiac postupné odcudzenie sa cirkvi a náboženstva robotníckym masám, sa už veľmi skoro nadchol ideami Friedricha Naumanna (18601919) a v roku 1919 vstúpil spolu s Ernstom Troeltschom do Nemeckej demokratickej strany (Deutsche Demokratische Partei).

 Výber z diela 
 Evangeliencitate Justin des Märtyrers in ihrem Wert für die Evangelienkritik von neuem untersucht. 1891.
 Jesu Predigt in ihrem Gegensatz zum Judentum. 1892.
 Der Antichrist in der Ueberlieferung des Judentums, des neuen Testaments und der alten Kirche: ein Beitrag zur Auslegung der Apocalypse. 1895.
 Die Religion des Judentums im neutestamentlichen Zeitalter. 1903.
 Jesus. 1904.
 Die Offenbarung Johannis. 1906.
 Hauptprobleme der Gnosis. 1907.
 Unser Gottesglaube. 1908.
 Kyrios Christos. Geschichte des Christusglaubens von den Anfängen des Christentums bis Irenaeus. 1913.
 Jüdisch-christlicher Schulbetrieb in Alexandria und Rom. Literarische Untersuchungen zu Philo und Clemens von Alexandria, Justin und Irenäus. 1915.
 Jesus der Herr. 1916.
 Apophthegmata. Studien zur Geschichte des ältesten Mönchtums. 1923. (op. posth., vydali Theodor Hermann a Gustav Krüger)

 Literatúra 
 ALWAST, Angelika. Johann Franz Wilhelm Bousset. In: Biographisches Lexikon für Schleswig-Holstein und Lübeck. Band 12. Neumünster: 2006. ISBN 3-529-02560-7. S. 37 ff.
 BAUTZ, Friedrich Wilhelm. Bousset, Wilhelm. In: Biographisch-Bibliographisches Kirchenlexikon. Band 1. Hamm: Bautz, 1990. ISBN 3-88309-013-1. S. 722.
 FORSSMAN, Friedrich (ed.). Sie waren Uttenreuther. Lebensbilder einstiger Erlanger Studenten. Erlangen: Uttenruthia, 1993. DNB 931712734.
 LÜDEMANN, Gerd –  SCHRÖDER, Martin. Die Religionsgeschichtliche Schule in Göttingen. Eine Dokumentation. Göttingen: 1987.
 MURRMANN-KAHL, Michael. Die entzauberte Heilsgeschichte. Der Historismus erobert die Theologie 1880 – 1920. Gütersloh: 1992. S. 365 – 378, 396 – 404, 413 – 418, 475 – 491.
 MURRMANN-KAHL, Michael. Kultfrömmigkeit statt Lehre. Eine Erinnerung an Wilhelm Boussets "Kyrios Christos" aus systematisch-theologischer Perspektive, In: Frömmigkeit. Historische, systematische und praktische Perspektiven (Wiener Jahrbuch für Theologie. Band 11). Göttingen: 2016. S. 111 – 123.
 RENZ, Horst (ed.). Ernst Troeltsch und Wilhelm Bousset als Erlanger Studenten. Mit unveröffentlichten Texten. Erlangen / Jena: Palm & Enke, 1993. ISBN 3-789-60525-5.
 SCHMIDT, Johann Michael. Bousset, Wilhelm. In: Theologische Realenzyklopädie. Band 7. Berlin / New York: de Gruyter, 1981. ISBN 3-11-008192-X. S. 97 – 101.
 TILLY, Michael. Bousset, Wilhelm. In: Metzler Lexikon christlicher Denker. Stuttgart / Weimar:  Metzler, 2000. ISBN 3-476-01706-0. S. 121.
 VERHEULE, Anthonie F. Wilhelm Bousset. Leben und Werk. Ein theologiegeschichtlicher Versuch. Amsterdam: Bolland, 1973. ISBN 90-70057-16-6.

 Externé odkazy 
 https://books.google.sk
 https://portal.dnb.de
 http://www.archiv-rgs.de
 https://archive.org

 Referencie 

 Zdroj 

Kategória:Nemeckí teológovia
Kategória:Protestantskí teológovia
Kategória:Nemeckí vysokoškolskí pedagógovia
Kategória:Osobnosti z Lübecku